Tre pågrepet etter knivstikking i Skien
– Pågripelsen skjer på bakgrunn av opplysninger vitner har gitt oss. Foreløpig går vi ikke ut med informasjon om verken de pågrepne eller den fornærmede, sier operasjonsleder Truls Fjeld til VG. De pågrepne vil trolig bli avhørt i løpet av dagen. Ved 15.45-tiden mandag er kriminalteknikere på vei til åstedet for å gjennomføre undersøkelser. Politiet i Sør-Øst fikk ved 13.25-tiden mandag melding om et slagsmål mellom flere personer i sentrum Skien. Da politiet ankom stedet, fant de en knivstukket mann. Vedkommende er nå sendt til sykehus med ukjente skader. Politiet har kontroll på to personer som er sett løpende fra stedet. – Vi er fortsatt i akuttfasen. Åstedet er sikret, og vi jakter flere som kan ha vært involvert, sa operasjonsleder Inge Landsrød til VG etter hendelsen mandag. Han sier det har vært meldt om fire-fem involverte i slagsmålet.
Politiet har pågrepet tre personer etter knivstikkingen i Skien sentrum mandag.